CELEX: 32009D0348
Language: mt
Date: 2009-04-23 00:00:00
Title: 2009/348/KE: Deċiżjoni tal-Kummissjoni tat- 23 ta' April 2009 li tawtorizza t-tqegħid fis-suq tal-lycopene bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (notifikata taħt id-dokument numru C(2009) 2975)

28.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 106/55
            
         DEĊIŻJONI TAL-KUMMISSJONI
   tat-23 ta' April 2009
   li tawtorizza t-tqegħid fis-suq tal-lycopene bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill
   (notifikata taħt id-dokument numru C(2009) 2975)
   (It-test Ġermaniż biss huwa awtentiku)
   (2009/348/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar ikel ġdid u l-ingredjenti tal-ikel ġodda (1), u partikolarment l-Artikolu 7 tiegħu,
   Billi:
   
               (1)
            
            
               Fit-12 ta’ Ottubru 2005 il-kumpanija BASF għamlet talba lill-awtoritajiet kompetenti tal-Olanda biex tqiegħed il-lycopene sintetiku fis-suq bħala ingredjent ġdid għall-ikel; fid-19 ta’ Ottubru 2006 il-korp kompetenti tal-evalwazzjoni tal-ikel tal-Olanda ħareġ l-ewwel rapport ta’ evalwazzjoni tiegħu. F’dak ir-rapport, wasal għall-konklużjoni li l-lycopene huwa aċċettabbli għall-użu fis-sensiela ta’ prodotti tal-ikel proposti.
            
         
               (2)
            
            
               Il-Kummissjoni għaddiet dan l-ewwel rapport ta’ evalwazzjoni lill-Istati Membri kollha nhar l-10 ta’ Novembru 2006.
            
         
               (3)
            
            
               Fi żmien il-perjodu ta’ 60 jum stipulat fl-Artikolu 6(4) tar-Regolament (KE) Nru 258/97 tqajmu oġġezzjonijiet motivati għat-tqegħid fis-suq tal-prodott skont din id-dispożizzjoni; għalhekk l-Awtorità Ewropea dwar is-Sigurtà Alimentari (EFSA) ġiet ikkonsultata fit-13 ta’ Ġunju 2007 u ħarġet l-opinjoni tagħha fl-10 ta’ April 2008.
            
         
               (4)
            
            
               F’din l-opinjoni l-EFSA waslet għall-konklużjoni li l-lycopene jista’ jintuża mingħajr periklu bħala ingredjent tal-ikel għall-użi proposti. Minkejja dan, l-EFSA kkonkludiet li filwaqt li l-konsum tal-lycopene mill-konsumatur medju jibqa’ inqas mill-konsum aċċettabbli ta’ kuljum (ADI), xi konsumaturi tal-lycopene jistgħu jikkunsmaw iżjed mill-ADI. Għalhekk, jidher f’waqtu li tkun stabbilita lista ta’ tipi ta’ ikel li magħhom huwa aċċettabbli li jiżdied il-lycopene.
            
         
               (5)
            
            
               Fl-4 ta’ Diċembru 2008, l-EFSA adottat l-“Opinjoni Xjentifika tal-Bord Xjentifiku dwar il-Prodotti tad-dieta, in-Nutrizzjoni u l-Allerġiji fuq talba tal-Kummissjoni marbuta mas-sikurezza tal-lycopene mingħand Blakeslea trispora Cold Water Dispersion (CWD).” Din l-opinjoni waslet għall-konklużjonijiet li l-preparazzjonijiet tal-lycopene maħsuba għall-użu fl-ikel u fis-supplimenti tal-ikel huma fformulati bħala sospensjonijiet fiż-żjut tal-ikel, u bħala trabijiet li jistgħu jkunu kompressati jew maħlulin fl-ilma. Billi l-lycopene jista’ jiġi mibdul bil-kuntatt mal-ossiġenu f’dawn il-formolazzjonijet, jeħtieġ li tkun aċċertata l-protezzjoni kontra l-ossidazzjoni.
            
         
               (6)
            
            
               Jidher xieraq ukoll li jsir ġbir tad-dejta dwar il-konsum għal numru ta’ snin wara l-awtorizzazzjoni biex din imbagħad tkun riveduta fid-dawl ta’ kull informazzjoni miżjuda dwar is-sikurezza tal-użu u l-konsum tal-lycopene. Għandha tingħata attenzjoni partikolari għall-ġbir tad-dejta rigward il-livelli tal-lycopene fiċ-ċereali għall-fatra. Iżda dan ir-rekwiżit, skont id-Deċiżjoni preżenti, japplika għall-użu tal-lycopene bħala ingredjent ġdid tal-ikel u mhux tal-użu tiegħu bħala kolorant tal-ikel, li jidħol fl-ambitu tad-Direttiva tal-Kunsill 89/107/KEE tal-21 ta’ Diċembru 1988 dwar it-taqrib tal-liġijiet tal-Istati Membri li jikkonċernaw l-addittivi tal-ikel awtorizzati għall-użu fil-prodotti tal-ikel għall-konsum tal-bniedem (2).
            
         
               (7)
            
            
               Fuq il-bażi tal-valutazzjoni xjentifika, ġie stabbilit li l-lycopene sintetiku jikkonforma mal-kriterji stabbiliti fl-Artikolu 3(1) tar-Regolament (KE) Nru 258/97.
            
         
               (8)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-lycopene sintetiku, minn hawn ‘il quddiem imsemmi l-prodott, kif speċifikat fl-Anness I, jista’ jitqiegħed fis-suq fil-Komunità bħala ingredjent ġdid tal-ikel għall-użu fl-ikel kif speċifikat fl-Anness II.
   Artikolu 2
   L-ispeċifikazzjoni tal-ingredjent ġdid tal-ikel awtorizzata b’din id-Deċiżjoni li trid tidher fuq it-tikketta tal-prodott għandha tkun “lycopene”.
   Artikolu 3
   Il-kumpanija BASF għandha tistabbilixxi programm ta’ monitoraġġ li jakkompanja n-negozju f’dan il-prodott. Dan il-programm se jiġbor l-informazzjoni dwar il-livelli tal-użu tal-lycopene fl-ikel kif speċifikat fl-Anness III.
   Id-dejta miġbura għandha tkun disponibbli għall-Kummissjoni u għall-Istati Membri. Fid-dawl tal-informazzjoni ġdida u ta’ rapport mill-EFSA, għandu jiġi rivedut l-użu tal-“lycopene” bħala ingredjent tal-ikel mhux aktar tard mis-sena 2014.
   Artikolu 4
   Din id-Deċiżjoni hija indirizzata lil BASF SE, D-67056 Ludwigshafen, il-Ġermanja.
   
      Magħmul fi Brussell, 23 ta’ April 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 43, 14 2 1997, p. 1.
   
      (2)  ĠU L 40, 11 2 1989, p. 27.
   
      ANNESS I
      
         L-ispeċifikazzjonijiet tal-lycopene sintetiku
      
      L-ISPJEGAZZJONI
      Il-lycopene sintetiku huwa magħmul bil-kondensazzjoni Wittig tal-intermedjarji sintetiċi użati ġeneralment fil-produzzjoni ta’ karotenojdi oħrajn li huma użati fl-ikel. Il-lycopene sintetiku jikkonsisti fi ≥ 96 % lycopene u kwantitajiet żgħar ta’ komponenti karotenojdi relatati oħra. Il-lycopene hu prodott jew fil-forma ta’ trab f’matriċi addattata jew fil-forma ta’ taħlita żejtnija. Il-kulur tiegħu jkun jew aħmar skur jew aħmar jagħti fil-vjola. Jeħtieġ il-ħarsien mill-kuntatt mal-ossiġenu.
      L-ISPEĊIFIKAZZJONI
      
                  Isem kimiku
               
               
                  :
               
               
                  Lycopene
               
            
                  Numru C.A.S.
               
               
                  :
               
               
                  502-65-8 [(kollu trans lycopene)
               
            
                  Formula kimika
               
               
                  :
               
               
                  C40H56
                  
               
            
                  Formula strutturali
               
               
                  :
               
               
                  
                     
               
            
                  Piż tal-formula
               
               
                  :
               
               
                  536,85
               
            
   
      ANNESS II
      Il-lista tal-ikel li miegħu jista’ jiżdied il-lycopene sintetiku
      
                  
                     Kategorija tal-ikel
                  
               
               
                  
                     Kontenut massimu ta’ lycopene
                  
               
            
                  Xarbiet magħmulin mill-meraq tal-frott jew tal-ħaxix (anki l-konċentrati)
               
               
                  2,5 mg/100 g
               
            
                  Xarbiet maħsubin biex jagħmlu tajjeb għall-ħala tal-enerġija mill-użu intensiv tal-muskoli, speċjalment għall-isportivi
               
               
                  2,5 mg/100 g
               
            
                  Ikel maħsub għall-użu f’dieti ta’ enerġija ristretta għat-tnaqqis tal-piż
               
               
                  8 mg/għal kull sostitut tal-ikel
               
            
                  Ċereali għall-kolazzjon
               
               
                  5 mg/100 g
               
            
                  Xaħmijiet u Ħwawar
               
               
                  10 mg/100 g
               
            
                  Sopop minbarra s-sopop tat-tadam
               
               
                  1 mg/100 g
               
            
                  Ħobż (jinkludi l-ħobż iqarmeċ)
               
               
                  3 mg/100 g
               
            
                  Ikel tad-dieta għal Skopijiet Speċjali Mediċi
               
               
                  Skont il-bżonnijiet nutrittivi individwali
               
            
                  Supplimenti tal-ikel
               
               
                  Doża ta’ 15 mg/kuljum kif irrikkmandat mill-manifattur
               
            
   
      ANNESS III
      
         Il-monitoraġġ tal-lycopene sintetiku wara li jkun inħareġ fis-suq
      
      L-INFORMAZZJONI LI GĦANDHA TIĠI MIĠBURA
      Kwantitajiet tal-lycopene sintetiku li jkunu pprovduti minn BASF lill-klijenti tagħha għall-produzzjoni tal-oġġetti tal-ikel lesti biex jitqiegħdu fis-suq fl-Unjoni Ewropea.
      Ir-riżultati tat-tiftix fil-banek tad-dejta dwar it-tqegħid fis-suq ta’ oġġetti tal-ikel miżjudin bil-lycopene, dawn jinkludu l-livelli taż-żieda u l-qisien tal-porzjonijiet għal kull oġġett tal-ikel maħruġ fis-suq mill-Istat Membru.
      RAPPURTAĠĠ TAL-INFORMAZZJONI
      L-informazzjoni ta’ fuq għandha tkun irrappurtata lill-Kummissjoni Ewropea kull sena fis-snin 2009 sal-2012. Għall-ewwel darba fil-31 ta’ Ottubru 2010 għall-perjodu ta’ rappurtaġġ bejn l-1 ta’ Lulju 2009 sat-30 ta’ Ġunju 2010; u għas-sentejn ta’ wara dan, fl-istess żmien kull sena.
      AKTAR TAGĦRIF
      Fejn xieraq u fejn tkun disponibbli għal BASF, għanda tkun irrappurtata wkoll l-istess informazzjoni dwar il-konsum tal-lycopene li jkun użat bħala kolorant tal-ikel.
      Fejn tkun disponibbli, BASF għandha tipprovdi l-informazzjoni ġdida xjentifika għal rikonsiderazzjoni tal-livelli massimi mhux perikolużi għall-konsum tal-lycopene.
      IL-VALUTAZZJONI TAL-LIVELLI TAL-KONSUM TAL-LYCOPENE
      BASF għandha tagħmel valutazzjoni aġġornata tal-konsum ibbażata fuq l-informazzjoni miġbura u rrapportata ta’ hawn fuq.
      REVIŻJONI
      Il-Kummissjoni għandha tikkonsulta mal-EFSA fl-2013 biex tirrevedi l-informazzjoni li tipprovdi l-industrija.